Αντόνιο Σαλαμάνκα

Ο Αντόνιο Σαλαμάνκα ή Μαρτίνεθ ντε Σαλαμάνκα (Σαλαμάνκα, 1479 - Ρώμη, 1562) ήταν Ισπανός που εγκαταστάθηκε στη Ρώμη και δραστηριοποιήθηκε ως βιβλιοπώλης, εκδότης και χαράκτης.

Γεννήθηκε στη Σαλαμάνκα της Ισπανίας το 1479 και περί το 1510 φαίνεται να μετοίκησε στη Ρώμη της Ιταλίας, όπου παντρεύτηκε.Λήμμα Antonio de Salamanca της ισπανικής βικιπαίδειας. Είναι γνωστό ότι το 1517 δραστηριοποιήθηκε ως βιβλιοπώλης στο Κάμπο ντε Φιόρι της Ρώμης και το 1526 είχε ένα ανθηρό εκδοτικό οίκο στην Αιώνια πόλη. Το 1532 εξέδωσε την πρώτη του συλλογή χαρακτικών με έργα μυθολογικού ενδιαφέροντος, που περιελάμβανε και έργα του Ραφαήλ. Από το 1553 συνεργάστηκε με τον γαλλικής καταγωγής εκδότη και έμπορο χαρτών Αντόνιο Λαφρέρι (1512-1577), με τον οποίο εξέδωσαν το βιβλίο του Χουάν Βαλβέντε ντε Αμούσκο (Juan Valverde de Amusco) που εικονογράφησε ο Νικολά Μπεατριζέ (Nicolas Beatrizet). Η συνεργασία του με τον Λαφρέρι στη χάραξη και έκδοση χαρτών, απόψεων πόλεων και ενημερωτικών φυλλαδίων για τα σημαντικά γεγονότα της εποχής διήρκεσε για μια περίπου δεκαετία, μέχρι τον θάνατό του.Το Ιόνιο πέλαγος, Χαρτογραφία και ιστορία 16ος - 18ος αιώνας, Αρχείο Χαρτογραφίας του Ελληνικού Χώρου, Μορφωτικό Ίδρυμα Εθνικής Τραπέζης, Αθήνα 2007, Βιογραφικά χαρτογράφων, σελ. 239. ISBN 980 960 250 380 5

Μετά τον θάνατό του, το 1562, η συνεργασία με τον Αντόνιο Λαφρέρι συνεχίστηκε από τον γιο του Francesco Salamanca.

Φιλοτέχνησε μεταξύ άλλων, ένα αντίγραφο του πρώτου παγκόσμιου χάρτη του Μερκάτορ.

Παραπομπές

Εξωτερικοί σύνδεσμοι


Κατηγορία:Ισπανοί χαράκτες
Κατηγορία:Ισπανοί χαρτογράφοι
Κατηγορία:Ιταλοί χαράκτες
Κατηγορία:Ιταλοί χαρτογράφοι